Սովորաբար, յուրաքանչյուր կուսակցության կանոնադրության մեջ հստակ նշված է, թե նա երբ պիտի գումարի իր համագումարը: Այնտեղ բառ անգամ չկա այն մասին, որ դա հավեսի, տրամադրության, քմահաճույքի և կամ ներքին այլ մղումների թելադրանքով է լինում: Ու հիմա «Ազատ դեմոկրատների» կողմից արհեստածին ձգձգումները կարող են միայն նշանակել հետևյալը. սա այն ուժն է, որին Հայաստանում համարում էին ընդգծված եվրոպամետ: Սա այն ուժն է, որ ԵՏՄ-ին դեմ արտահայտվելով` հանդես էր գալիս այդ կառույցին մեր երկրի անդամակցությունը դադարեցնելու պահանջով: Իսկ այժմ նրա համար խիստ անհրաժեշտ է իրերի դրությունն այնպես ներկայացնել, որ իրենց մեծ ջանքերի շնորհիվ հնարավոր դարձավ Հայաստան-ԵՄ ինտեգրումը: Եվ համագումարի անվերջ հետաձգումն էլ եղել է մինչև վերջին վայրկյանը սպասելու, դիտելու, գնահատելու և նոր հանդես գալու տրամաբանությամբ: Ժամը վրա է հասել: «Ազատ դեմոկրատները» կարող են վերադառնալ: